Na temelju članka 17. Zakona o odgoju i obrazovanju u osnovnoj i srednjoj školi (Narodne novine 87/08., 86/09., 92/10., 105/10.-ispravak, 90/11., 16/12., 86/12., 126/12.-pročišćeni tekst, 94/13. i 152/14.) i članka 5. stavka 5. Pravilnika o postupku utvrđivanja psihofizičkog stanja djeteta, učenika te sastavu stručnih povjerenstava (Narodne novine 67/14.) Osnovna škola – Scuola elementare „RIVARELA“ objavljuje:

**O  B  A  V  I  J  E  S  T**

**o upisu djece u I. razred osnovne škole za školsku godinu 2015./2016. na području grada Novigrada.

Upis djece u I. razred osnovne škole za školsku godinu 2015./2016. obavljat će se u Osnovnoj školi „Rivarela**

**15. i 16. lipnja 2015.**

**15. lipnja upis će se obavljati u tajništvu škole u vremenu od 9 – 14 sati, a 16. lipnja upis će se obavljati u tajništvu škole u vremenu od 9 – 14 sati te u popodnevnim satima od 17 – 19 sati u holu škole.**

U I. razred osnovne škole upisivat će se djeca koja su do 1. travnja 2015. godine navršili 6 godina života.

Na dane upisa roditelj ili skrbnik djeteta treba predočiti školi slijedeće dokumente:

* **OIB**
* **Obrazac br. 5 –  mišljenje stručnog povjerenstva o utvrđenom psihofizičkom stanju djeteta prije upisa u I. razred (koji ćete dobiti na kućnu adresu)**

U Novigradu, 1. lipnja 2015.